**ΤΕΧΝΙΚΗ ΠΕΡΙΓΡΑΦΗ**

**1. ΑΝΑΛΥΤΙΚΗ ΠΕΡΙΓΡΑΦΗ**

Ο χώρος παροχής της εργασίας είναι τα κτίρια των:

1. Κ.Α.Π.Η. Νάουσας (περίπου 460 τ.μ.)
2. Α΄ Δημοτικού Παιδικού Σταθμού Νάουσας (περίπου 300 τ.μ.)
3. Β΄ Δημοτικού Παιδικού Σταθμού Νάουσας (περίπου 300 τ.μ.)
4. Βρεφονηπιακού Σταθμού περιοχής Βάλιας (περίπου 840 τ.μ.)
5. Δημοτικού Παιδικού Σταθμού ΠΙΚΠΑ (περίπου 375 τ.μ.)
6. Δημοτικού Παιδικού Σταθμού Κοπανού (περίπου 480 τ.μ.)
7. Δημοτικού Παιδικού Σταθμού Επισκοπής (περίπου 380 τ.μ.)
8. Δημοτικού Παιδικού Σταθμού Αγγελοχωρίου (περίπου 400 τ.μ.)
9. Δημοτικού Παιδικού Σταθμού Στενημάχου (περίπου 50 τ.μ.)
10. Δημοτικού Παιδικού Σταθμού Μονοσπίτων (περίπου 362 τ.μ.)

και οι αύλειοι χώροι τους.

Το χρονικό διάστημα παροχής των υπηρεσιών είναι από τις 07/01/2019 έως 31/12/2019. Για την ανάληψη της εργασίας απαιτείται προσωπικό σύμφωνα με το ωρολόγιο πρόγραμμα των επισυναπτομένων πινάκων ημερήσιων εργασιών της μελέτης ανά χώρο και ώρα εργασίας, με απαραίτητη προϋπόθεση την τήρηση της Εθνικής Γενικής Συλλογικής Σύμβασης Εργασίας, με τις προσφερόμενες τιμές να μην είναι κάτω από το ελάχιστο εργατικό κόστος.

Η δαπάνη για τη σύμβαση που θα προκύψει θα βαρύνει τον προϋπολογισμό του οικονομικού έτους 2019 του Φορέα και συγκεκριμένα τους Κ.Α.Ε: 02.15.6274.00 και 02.15.6274.01.

**2. ΠΡΟΓΡΑΜΜΑ ΕΡΓΑΣΙΩΝ**

Οι υπηρεσίες καθαρισμού θα παρέχονται ως εξής:

***Χώροι που θα καθαρίζονται:***

1. Αίθουσες νηπίων .
2. Κουζίνες
3. Διάδρομοι.
4. W.C. νηπίων, και προσωπικού.
5. Αποθήκες (τροφίμων, ειδών καθαριότητας και ειδών μη χρησιμοποιούμενου υλικού).
6. Γραφεία, γραφείο διαχείρισης, αύλειοι χώροι, βεράντες.

***Χρόνος και τρόπος καθαρισμού:***

*Εργασίες που θα εκτελούνται κάθε μέρα*

1. W.C. νηπίων, προσωπικού.
2. Σκούπισμα όλων των χώρων.
3. Σφουγγάρισμα όλων των χώρων.
4. Αποκομιδή σκουπιδιών.

*Εργασίες που θα εκτελούνται μία φορά εβδομαδιαία*

1. Γενική καθαριότητα γραφείων και W.C.
2. Καθάρισμα τζαμιών.
3. Καθάρισμα μαγειρίων και ντουλαπιών κουζίνας
4. Καθάρισμα αύλειων χώρων.

*Εργασίες που θα εκτελούνται δύο φορές ετησίως*

1. Καθαρισμός κουρτινών.
2. Γενική καθαριότητα όλων των αποθηκών.
3. Καθαρισμός σε σώματα καλοριφέρ, πόρτες και περβάζια.
4. Καθαρισμός μοκετών – χαλιών

**3. ΠΡΟΣΩΠΙΚΟ - ΩΡΑΡΙΟ ΕΡΓΑΣΙΑΣ**

 **Το συνεργείο θα απασχολεί για το χρονικό διάστημα από τις 07/01/2019 έως 31/12/2019, 11 (έντεκα) άτομα.**

 **Συγκεκριμένα:**

* **1 (ένα) άτομο θα απασχολείται για την καθαριότητα του Κ.Α.Π.Η. Νάουσας**
* **1 (ένα) άτομο θα απασχολείται για την καθαριότητα του Α΄ Δημοτικού Παιδικού Σταθμού Νάουσας**
* **1 (ένα) άτομο θα απασχολείται για την καθαριότητα του Β΄ Δημοτικού Παιδικού Σταθμού Νάουσας**
* **2 (δύο) άτομα θα απασχολούνται για την καθαριότητα του Βρεφονηπιακού Σταθμού περιοχής Βάλιας. (στον βρεφονηπιακό σταθμό Βάλιας των 840 τ.μ. περίπου, λειτουργούν 2 βρεφικά και 2 νηπιακά τμήματα, τα οποία θα πρέπει να καθαρίζονται και να διατηρούνται καθαρά καθ’ όλη τη διάρκεια παραμονής βρεφών και νηπίων στους χώρους του παιδικού σταθμού)**
* **1 (ένα) άτομο θα απασχολείται για την καθαριότητα του** **Δημοτικού Παιδικού Σταθμού Π.Ι.Κ.Π.Α.**
* **1 (ένα) άτομο θα απασχολείται για την καθαριότητα του Δημοτικού Παιδικού Σταθμού Κοπανού**
* **1 (ένα) άτομο θα απασχολείται για την καθαριότητα του Δημοτικού Παιδικού Σταθμού Επισκοπής.**
* **1 (ένα) άτομο θα απασχολείται για την καθαριότητα του Δημοτικού Παιδικού Σταθμού Αγγελοχωρίου.**
* **1 (ένα) άτομο θα απασχολείται για την καθαριότητα του Δημοτικού Παιδικού Σταθμού Στενημάχου.**
* **1 (ένα) άτομο θα απασχολείται για την καθαριότητα του Δημοτικού Παιδικού Σταθμού Μονοσπίτων.**

 Οι εργαζόμενοι θα πρέπει να είναι άνω των 25 ετών.

Το Ν.Π. διατηρεί το δικαίωμα αλλαγής ωραρίου των εργαζομένων ανάλογα με τις διαμορφούμενες ανάγκες του, χωρίς όμως να γίνεται υπέρβαση του συνόλου ωρών εργασίας του προσωπικού. Οι ανωτέρω χώροι θα πρέπει να διατηρούνται καθαροί καθ’ όλο το διάστημα λειτουργίας των δομών, καθώς πρόκειται για τμήματα παιδικών και βρεφονηπιακών σταθμών.

**4.ΥΛΙΚΑ**

Υλικά καθαρισμού

• Τα υλικά καθαρισµού θα είναι εγκεκριµένα και καταχωρηµένα στο Γενικό Χηµείο του Κράτους

• Τα απολυμαντικά προϊόντα να είναι εγκεκριμένα από τον Εθνικό Οργανισµό Φαρµάκων

• Όλα τα υλικά καθαριότητας, εκτός των χαρτιών υγείας, θα τα διαθέτει ο ανάδοχος.

**ΠΡΟΪΟΝΤΑ ΚΑΘΑΡΙΣΜΟΥ ΚΑΙ ΑΠΟΛΥΜΑΝΣΗΣ**

**Α. ΑΠΑΡΑΙΤΗΤΑ ΠΡΟΪΟΝΤΑ ΚΑΘΑΡΙΣΜΟΥ ΚΑΙ ΑΠΟΛΥΜΑΝΣΗΣ ΣΕ ΜΗΝΙΑΙΑ ΒΑΣΗ**

|  |  |
| --- | --- |
| 1 | ΓΕΝΙΚΟΥ ΚΑΘΑΡΙΣΜΟΥ |
| 2 | ΧΛΩΡΙΝΗ |
| 3 | ΤΖΑΜΙΩΝ  |
| 4 | ΣΑΚΟΥΛΕΣ ΑΠΟΡΡΙΜΑΤΩΝ |
| 5 | ΚΡΕΜΟΣΑΠΟΥΝΟ  |
| 6 | ΣΦΟΥΓΓΑΡΙΣΤΡΕΣ ΕΠΑΓΓΕΛΜΑΤΙΚΕΣ 450 ΓΡ. |
| 7 | ΣΦΟΥΓΓΑΡΙΣΤΡΕΣ ΟΙΚΙΑΚΕΣ 290 ΓΡ. |
| 8 | ΣΦΟΥΓΓΑΡΑΚΙΑ ΚΟΥΖΙΝΑΣ |
| 9 | ΚΑΘΑΡΙΣΤΙΚΟ ΓΙΑ ΑΛΑΤΑ |
| 10 | ΑΠΟΡΡΟΦΗΤΙΚΑ ΠΑΝΑΚΙΑ ΚΑΘΑΡΙΣΜΟΥ ΕΠΙΦΑΝΕΙΩΝ |
| 11 | ΧΑΡΤΙ ΡΟΛΟ ΚΟΥΖΙΝΑΣ 1 ΚΙΛΟΥ |

**5.ΤΕΧΝΙΚΟΣ ΕΞΟΠΛΙΣΜΟΣ**

**α) ΑΠΑΡΑΙΤΗΤΑ ΜΗΧΑΝΗΜΑΤΑ – ΕΞΟΠΛΙΣΜΟΣ**

* + Τρόλεϊ καθαριστριών (ένα για κάθε κτίριο)
	+ Καρότσια σφουγγαρίσματος με κάδους σφουγγαρίσματος διπλού συστήματος.
	+ Θα χρησιμοποιούνται διαφορετικοί κάδοι σφουγγαρίσματος διπλού συστήματος και σφουγγαρίστρες για γραφεία-κοινόχρηστους χώρους και διαφορετικοί για WC.
	+ Ηλεκτρικές σκούπες επαγγελματικού τύπου
	+ Υφασμάτινες μάκτρες (dust mop), όπου δεν μπορεί να χρησιμοποιηθεί ηλεκτρική σκούπα.
	+ Σακούλες πλαστικές απορριμμάτων, ανθεκτικές, διαφόρων μεγεθών
	+ Σφουγγαράκια με σύρμα, για τρίψιμο μεταλλικών επιφανειών, νιπτήρων και ειδών υγιεινής.
	+ Σκάλα
	+ Λάστιχο ποτίσματος
	+ Ξεσκονόπανα
	+ Σάρωθρα και φαράσια για τους περιβάλλοντες χώρους και όπου χρειάζεται

**β) Ο ΧΡΗΣΙΜΟΠΟΙΟΥΜΕΝΟΣ ΤΕΧΝΙΚΟΣ ΕΞΟΠΛΙΣΜΟΣ ΠΡΕΠΕΙ ΝΑ ΠΛΗΡΕΙ ΤΟΥΣ ΠΑΡΑΚΑΤΩ ΟΡΟΥΣ:**

* Να ανταποκρίνεται πλήρως στις ανάγκες της Υπηρεσίας, για την καθαριότητα
* Όλα τα αναγκαία σκεύη, εργαλεία και υλικά καθαρισμού, απαραιτήτως να είναι πρώτης ποιότητας και πλέον κατάλληλα.
* Τα αναγκαία σκεύη – εργαλεία και υλικά καθαρισμού να μην προκαλούν φθορές (βραχυχρόνια και μακροχρόνια) στις εγκαταστάσεις και στον εξοπλισμό του κτιρίου.
* Όλες οι ηλεκτρικές συσκευές θα είναι ενεργειακής κλάσης Α, να είναι κατά το δυνατό αθόρυβα και να βρίσκονται σε άριστη κατάσταση

**6. ΓΕΝΙΚΑ ΘΕΜΑΤΑ**

* Ο ανάδοχος θα τηρεί τις διατάξεις της εργατικής νομοθεσίας, δηλαδή θα καταβάλλει τις νόμιμες αποδοχές, οι οποίες σε καμία περίπτωση δεν μπορεί να είναι κατώτερες των προβλεπόμενων από την Εθνική Γενική Συλλογική Σύμβαση Εργασίας ή από Διαιτητικές Αποφάσεις, θα τηρεί το νόμιμο ωράριο, την ασφαλιστική κάλυψη των εργαζομένων και τους όρους υγιεινής και ασφάλειας αυτών.
* Ο ανάδοχος θα είναι υπεύθυνος για κάθε ατύχημα του προσωπικού που θα χρησιμοποιήσει για την εκτέλεση των εργασιών, καθώς και για κάθε ζημιά ή φθορά που θα προξενήσει από το ανωτέρω προσωπικό και τα χρησιμοποιηθέντα μέσα καθαρισμού, σε βάρος προσώπων, πραγμάτων, κτιριακών εγκαταστάσεων και περιβάλλοντος χώρου.
* Το προσωπικό θα φέρει ομοιόμορφη φόρμα εργασίας.
* Οι εργαζόμενοι θα πρέπει να είναι άνω των 25 ετών.